Congo (cinta)

:*Iste articlo ye sobre una cinta estausunidense de cine d'aventuras de ciencia-ficción; ta atros usos, se veiga *'Congo (desambigación)***.


***Congo**' (títol orichinal, estrenada en Aragón con ixe mesmo títol) ye una cinta de cine estausunidense de cine d'aventuras de ciencia-ficción estrenada l'anyo 1995, dirichida por Frank Marshall seguntes un guión adaptau por John Patrick Shanley (basau en a novela *[[Congo (novela)|Congo]]*, que heba publicau Michael Crichton l'anyo 1980), con una banda sonora orichinal de Jerry Goldsmith, una dirección de fotografía d'Allen Daviau, una producción cinematografica de Kathleen Kennedy y Sam Mercer ta la productora cinematografica The Kennedy/Marshall Company y un elenco formau por Laura Linney, Dylan Walsh, Ernie Hudson, Tim Curry, Grant Heslov, Joe Don Baker, John Hawkes, Mary Ellen Trainor, Stuart Pankin, Carolyn Seymour, Romy Rosemont, James Karen, Jimmy Buffett, Thom Barry, Michael Chinyamurindi, Fidel Bateke, Kevin Grevioux, Darnell Suttles, Robert Almodovar, Peter Jason, Kathleen Connors, Delroy Lindo, Joe Pantoliano, Lola Noh y Misty Rosas, entre d'atros actors.

TraviCom ye una empresa propiedat de RB Travis que amenista un tipo muit especial de diamants que li  permetrán fer un láser excepcional y liderar o mercau en o futuro, y ninvían a dos emplegaus, Charles Travis (fillo d'o propietario) y Jeffrey Weems, que descubren as ruinas d'una antiga ciudat en a selva d'o Congo amán d'un volcán, pero bien luego pierden a comunicación con éls, a la vegada que una camara amuestra lo campamento destruyiu, calavres y un gran simio que destriu a camara. Deciden ninviar un segunda expedición liderada por Karen Ross, una antiga achent d'a Central Intelligence Agency y antiga novia de Charles, a qui dicen que l'obchectivo principal d'a expedición ye salvar a Carles y Jeffrey. D'atra man Peter Elliott ye un primatologo que con o suyo aduyant han ensenyau a charrar a una fembra de gorila de montanya y ista lis ha demanau tornar enta la suya selva tropical natal, que ye chustament en a redolada a on ha desapareixiu a expedición, y Karen financia part d'a expedición a la vegada que un presunto filantropo rumano, Herkermer Homolka, financia una atra part. En plegar enta Uganda contractan a un guía, Monroe Kelly, a la vegada que lis advierten que no tiengan confianza en Homolka. Mientres a suya ruta a traviés de Tanzania y la Republica Democratica d'o Congo, Monroe lis explica que Homolka ha partecipau en cuantas expedicions en busca d'una presunta ciudat perdida de Zinj. O suyo avión caye en a selva y han de fer servir paracayidas, pero finalment plegan enta un poblau indichena a on troban un supervivient d'a expedición anterior, qui muere de terror en veyer a la fembra de gorila que els accompanya. Cuan plegan en o campamento destruyiu d'a expedición anterior, se veyen rodiaus por gorilas agresivos, pero Kaaren leva con ella sistemas de protección d'armas automaticas que diaparan enta on detectan moviemiento y consiguen mantener-los luent ixa nueit, y a lo día siguient prencipian a explorar l'antiga ciudat en ruinas.

A cinta s'ambienta en a suya epoca actual (1995) en Los Angeles en Estaus Unius, y en a Republica Democratica d'o Congo, Tanzania y Uganda, y las suyas escenas se filmoron en Costa Rica, Kenya, Tanzania y Uganda y en Arcadia, Baldwin Park, Los Angeles y San Bernardino (California) en os Estaus Unius, amás d'en os Paramount Studios en Los Angeles y los Sony Pictures Studios en Culver City, tamién en California.

Ye una cinta que ha recibiu bels premios y nominacions, encara que garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos
*  ''Congo'' en Internet Movie Database.
*  ''Congo'' en Box Office Mojo.
*  ''Congo'' en Rotten Tomatoes.